|  |  |  |
| --- | --- | --- |
| ЛОГО | **МИНИСТЕРСТВО НА ЗЕМЕДЕЛИЕТО И ХРАНИТЕ**  „ЮГОЗАПАДНО ДЪРЖАВНО ПРЕДПРИЯТИЕ“ ДП БЛАГОЕВГРАД  ТП „ДЪРЖАВНО ГОРСКО СТОПАНСТВО СТРУМЯНИ“ | C:\Users\User\Downloads\Accredia_ITA_Combined_logo_[Full-Colour]_UZDP Blagoevgrad_9k_2024_page-0001.jpg |
| 2825 с. Струмяни, пл. „7 - ми Април” № 3; тел. 07434/3119; email: dgs\_strumjani@abv.bg | | |

**УТВЪРДИЛ,**



**ДОКУМЕНТАЦИЯ**

За провеждане на открит конкурс по реда на чл. 15÷24 във връзка с чл. 10, ал. 1, т. 9 и 10 отНаредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, за възлагане на лесокултурни дейности в обекти, находящи се в териториалният обхват на Териториално поделение „Държавно горско стопанство Струмяни“ към „Югозападно държавно предприятие“ ДП, както следва:

**ОБЕКТ № 2502**

**Дата и час на провеждане на открития конкурс: 24.02.2025 г. от 10:00 часа.**

Попълване на топола в дупки 80/80

Направа на дупки с тракторен свредел 80/80

Ръчно окопаване на пристъблените площадки

Междуредова обработка на почвата с трактор /дисковане/

Поливане

Варосване на фиданки включително приготвяне на разтвора

Филизене

Упълномощено длъжностно лице да предоставя информация:

инж. Симеон Ризов - зам. директор на ТП „ДГС Струмяни” - тел. 0890526027

**СЪДЪРЖАНИЕ:**

1. Копие от заповедта за откриване на конкурса.

2. Условия за участие в конкурса.

3. Одобрена спецификация за обекта.

4. Проект на договор.

5. Заявление за участие, по образец - Приложение № 1.

6. Административни сведения за участника, по образец - Приложение № 2.

7. Декларация за отсъствие на обстоятелства по чл. 18, ал. 1, т. 3 от НУРВИДГТ, по образец - Приложение № 3.

8. Ценово предложение, по образец - Приложение № 4.

9. Лист за проверка за осигуряване на безопасни и здравословни условия на труд, изправност на техниката и спазване на изискванията за изпълнение на горскостопанските дейности - Приложение № 5.

10. Инструктаж за осигуряване на здравословни и безопасни условия на труд и изисквания при провеждане на горскостопанските дейности - Приложение № 6.

**УСЛОВИЯ**

За участие в открит конкурс за възлагане на лесокултурни дейности в обект № **2502**, находящ се в териториалният обхват на ТП „ДГС Струмяни“

**І. ПРЕДМЕТ НА ОТКРИТИЯ КОНКУРС**: Възлагане на дейности в горските територии, съгласно чл. 10, ал. 1, т. 9 и 10, чл. 12, ал. 1, т. 1 и чл. 15, ал. 1 от Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти (НУРВИДГТ).

1. **ДЕЙНОСТИ, СРОК ЗА ИЗПЪЛНЕНИЕ, СТОЙНОСТ НА ОБЕКТИТЕ СА КАКТО СЛЕДВА:**
   1. **ОБЕКТ № 2502** с предмет, количество, стойност по дейности и срок за изпълнение, както следва:

|  |  |  |  |  |  |  |
| --- | --- | --- | --- | --- | --- | --- |
| Отдел, подотдел | Площ, дка | Един. мярка | Количество | Ед. цена на мярка | Обща стойност к.3\*к.4 | Срок за изпълнение (от дата до дата) |
| лв./мярка | лв. /без ДДС/ |
| 1 |  | 2 | 3 | 4 | 5 | 6 |
| ***ВИД ЛЕСОКУЛТУРНА ДЕЙНОСТ: I. ПОПЪЛВАНЕ НА КУЛТУРИ- 28 дка*** | | | | | | |
| **1. Попълване на топола в дупки 80/80 – 2024 година/пролет** | | | | | | |
| II год.: 327-к; 277-е,п; | 10,1 | 10 бр. | 63,6 | 50,32 | 3201,9 | 17.02./28.02.2025г. |
| III год.: 277-и,з; | 17,9 | 10 бр. | 112,8 | 50,49 | 5693,8 | 17.02./28.02.2025г. |
| ***Всичко 1*** | ***28*** | ***х*** | ***х*** | ***х*** | ***8895,6*** |  |
| **2. Операция направа на дупки с тракторен свредел-80/80** | | | | | | |
| II год.: 327-к; 277-е,п; | 10,1 | 100 бр. | 6,36 | 214,06 | 1362,06 | 17.02./28.02.2025г. |
| III год.: 277-и,з; | 17,9 | 100 бр. | 11,28 | 214,06 | 2413,95 | 17.02./28.02.2025г. |
| ***Всичко 1*** | ***28*** | ***х*** | ***х*** | ***х*** | ***3776,02*** |  |
| **Общо попълване** | **28** | ***х*** | ***х*** | ***х*** | **12671,64** |  |
| **ВИД ЛЕСОКУЛТУРНА ДЕЙНОСТ: II. ОТГЛЕЖДАНЕ НА КУЛТУРИ - 935 дка** | | | | | | |
| **1. РЪЧНО ОКОПАВАНЕ НА ПРИСТЪБЛЕНИТЕ ПЛОЩАДКИ- 2025 год. ПРОЛЕТ** | | | | | | |
| II год.: 327-к; 277-е,п; | 40 | 10 бр. | 252 | 5,80 | 1461,6 | 15.03./30.05.2025г. |
| III год.: 277-и,з; | 45 | 10 бр. | 284 | 5,81 | 1647,14 | 15.03./30.05.2025г. |
| **Всичко по точка 1** | **85** | ***х*** |  | ***х*** | **3108,74** |  |
| ***2. МЕЖДУРЕДОВА ОБРАБОТКА НА ПОЧВАТА С ТРАКТОР/ДИСКОВАНЕ/2025 год.- 2 пъти*** | | | | | | |
| II год.: 327-к; 277-е,п; | 40 | дка | 80 | 44,80 | 3584,00 | 01.05./30.06.2025г. |
| III год.: 277-и,з; | 45 | дка | 90 | 44,80 | 4032,00 | 01.05./30.06.2025г. |
| **Всичко по точка 2** | **170** | ***х*** | ***х*** | ***х*** | **7616,00** |  |
| **3. 7/седем/ пъти поливане 2025** | | | | | | |
| II год.: 327-к; 277-е,п; | 40 | 10 бр. | 1764 | 5,09 | 8978,76 | 01.06./15.09.2025г. |
| III год.: 277-и,з; | 45 | 10 бр. | 1985 | 5,10 | 10120,95 | 01.06./15.09.2025г. |
| **Всичко по точка 3** | **595** | ***х*** | ***х*** | ***х*** | **19099,71** |  |
| **4. Варосване на фиданки включително приготвяне на разтвора 2025 год.** | | | | | | |
| II год.: 327-к; 277-е,п; | 40 | 10 бр. | 252 | 4,07 | 1025,64 | 01.04./30.05.2025г. |
| III год.: 277-и,з; | 45 | 10 бр. | 284 | 4,08 | 1156,68 | 01.04./30.05.2025г. |
| **Всичко по точка 4** | **85** | ***х*** | ***х*** | ***х*** | ***2182,32*** |  |
|  | | | | | | |
| **Общо отглеждане II** | **935** | **х** | **х** | **х** | **32006,77** |  |
|  | | | | | | |
| **Общо ЛКД за обект №2502/2025 год. – 963 дка** | | | | | **44678,4** |  |

2. Най-благоприятното време за изпълнение на всяка дейност по отделно се съгласува с Директора на ТП „ДГС Струмяни“, на чиято територия се извършватат те, в сроковете определени в спесификациите.

**II. ВРЕМЕ И МЯСТО НА ПРОВЕЖДАНЕ НА ОТКРИТИЯ КОНКУРС**

Конкурсът ще се проведе на **24.02.2025 г**. от от 10:00 ч. в административната сграда на ТП „ДГС Струмяни“.

**III. ВРЕМЕ И НАЧИН ЗА ОГЛЕД НА ОБЕКТА**

Участниците могат да извършват оглед на обекта всеки работен ден от 09:00 до 16:00 часа до **21.02.2025** г. по предварителна заявка и в присъствието на служител на ТП „ДГС Струмяни“. Разходите за оглед са за сметка на участника. Огледът на обекта не е задължителен и не е условие за участие в процедурата. Участникът сам носи отговорност при неизвършването му.

**IV. НАЧАЛНА ЦЕНА**

Началната цена за възлагане изпълнението на дейността e е **44 678,40 лева** (четиридесет и четири хиляди шестотин седемдесет и осем лева и четиридесет стотинки) без ДДС.

Участниците в конкурса **не могат да оферират** в ценовото си предложение над обявената начална цена за обекта.

**V. НАЧИН НА ПЛАЩАНЕ**

1. До 30-то число на текущия месец, страните по договора подписват подробен приемателно-предавателен протокол за извършена дейност по операции, обекти, отдели, подотдели, както и размер на дължимата сума за изработеното.

2. След подписване на приемателно-предавателния протокол, изпълнителят издава фактура, със стойност съответстваща на сумата по протокола. В срок до 10 (десет) календарни дни, възложителят заплаща на изпълнителя, 80 % (осемдесет процента) от стойността на фактурата.

3. Разликата от платеното и оставащото за плащане до достигане на стойността на договора, се заплаща в срок до 10 (десет) календарни дни от окончателното приемане на количественото и качественото изпълнение за всяка дейност по отделно и след отчитане на резултатите от плановата (есенна) инвентаризация на новосъздадените горски култури.

4. Изпълнението на лесокултурните дейности няма да бъде прието от възложителя, в случай, че след извършване на плановата инвентаризация, бъде установено, че не е постигнато прихващане на засадените фиданки повече от 80 %, и същото е по вина на изпълнителя.

5. Изпълнителят ще се задължи да извърши попълване на горските култури за своя сметка, в рамките на определени от възложителя срокове, когато прихващането на културите, установено при плановата инвентаризация, е под 80% по вина изпълнителя.

6. Изпълнителят ще се задължи да извърши презалесяване на горските култури за своя сметка, в рамките на определени от възложителя срокове, когато прихващането на културите, установено при плановата инвентаризация, е под 25% по вина на изпълнителя.

**VI. ГАРАНЦИИ**

1. **Гаранция за участие.**

1.1. Гаранцията за участие в конкурсае под формата на парична сума в размер на **2234,00 лв.** (две хиляди двеста тридесет и четири), внесена по сметката на ТП „ДГС Струмяни“:

IBAN: **BG03IABG76481050598700**, BIC код: **IABGBGSF**, „Интернешънъл Асет Банк” АД

1.2. Паричната сума трябва да е реално постъпила по сметката до **16:00 часа** на **21.02.2025 г.**

1.3. В платежния документ задължително се посочва четливо: наименование на участника, ЕИК, ТП „ДГС Струмяни“, вида на процедурата и номера на обекта.

1.4. Възложителят освобождава гаранциите за участие на:

* + - Отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на Изпълнителя.
    - Класираните на първо и на второ място след сключването на договора по чл.35 от НУРВИДГТ.
    - Обжалващия заповедта на възложителя за определяне на изпълнител – в срок 5 работни дни от приключване на производството по обжалване.

1.5. При прекратяване на процедурата гаранциите на всички участници се освобождават в срок от 3 работни дни след влизането в сила на заповедта за прекратяване.

1.6. Възложителят задържа гаранцията за участие, когато участник в процедурата:

* + - Оттегля офертата след изтичането на срока за подаването й;
    - Е определен за изпълнител, но не изпълни задължението си да сключи договор.
    - Не представи на възложителя документите по раздел ХII, т. 3.1 в определения срок.

1.7. Възложителят освобождава гаранциите, без да дължи лихви за периода, през който средствата законно са престояли при него.

1.8. При обжалване на процедурите гаранциите за участие на класираните на първо и второ място се задържат до изтичането на сроковете на валидност на офертите им. Гаранцията за участие на обжалващия процедурата се задържа до приключването на производството по обжалване. При обжалване на процедура и влязло в сила съдебно решение за продължаването й от определен етап органът, открил процедурата, изисква от участниците в 7-дневен срок да декларират нов срок на валидност за офертите и да внесат гаранция за участие за съответния обект, ако е била възстановена.

2. **Гаранция за изпълнение**.

2.1. Гаранцията за изпълнение на договора е 5 % от достигнатата стойност на обекта, и се представя в една от следните форми:

* парична сума, внесена по сметката на ТП „ДГС Струмяни“:

IBAN: **BG03IABG76481050598700**, BIC код: **IABGBGSF**, „Интернешънъл Асет Банк” АД

* банкова гаранция, учредена в полза на ТП „ДГС Струмяни“. В случаите, когато кандидатът представя банкова гаранция, в същата следва да е посочено, че тя се освобождава след изрично писмено известие от ТП „ДГС Струмяни“.

2.2. Когато е избрано гаранцията за изпълнение да бъде под формата на парична сума, внесената гаранция за участие служи за пълно или частично изпълнение на задължението за внасяне на гаранция за изпълнение /в зависимост дали гаранцията за участие покрива гаранцията за изпълнение/.

2.3. Условията и сроковете за задържане или освобождаване на гаранцията за изпълнение, както и заплащането на неустойки се уреждат в договора.

**VII. ИЗИСКВАНИЯ, НА КОИТО ТРЯБВА ДА ОТГОВАРЯТ КАНДИДАТИТЕ И ПОДИЗПЪЛНИТЕЛИТЕ**

Право на участие: В процедурите за провеждане на открит конкурс за възлагане на дейностите по чл. 10 от НУРВИДГТ могат да участват всички заинтересовани лица, внесли гаранция за участие и отговарящи на следните изисквания:

1. Да е вписан в публичния регистър към ИАГ по чл. 241 от Закона за горите и да притежава удостоверение за регистрация за съответната дейност;

2. Да не е осъден с влязла в сила присъда, освен ако е реабилитиран, за престъпление по чл. 194 – 217, чл. 219 – 260, чл. 301 – 307, чл. 321 и чл. 321а от Наказателния кодекс;

3. Да не е обявен в несъстоятелност и не е в производство по несъстоятелност;

4. Да не е в производство по ликвидация;

5. Управителите или лицата, който представляват кандидата да не са лишени от право да упражняват търговска дейност;

6. Да не е свързано лице по смисъла на § 1, т. 15 от допълнителната разпоредба на Закона за противодействие на корупцията и за отнемане на незаконно придобитото имущество (ЗПКОНПИ) с директора на „ЮЗДП“ ДП и на ТП „ДГС Струмяни“;

7. Да не е сключил договор с лице по чл. 68 от ЗПКОНПИ;

8. Да няма парични задължения към държавата, към „Югозападно държавно предприятие“ ДП и към ТП „ДГС Струмяни“, установени с влязъл в сила акт на компетентен държавен орган;

9. Да има сключен договор най-малко с един лесовъд, вписан в публичния регистър на ИАГ по чл. 235 от Закона за горите за дейността „планиране и организация на дейностите по залесяване“.

10. Да има сключени трудови договори с най-малко 5 (пет) броя работници, като един от тях следва да притежава правоспособност за работа с горска техника.

11. Да разполага със следната техника за извършване на лесокултурна дейност:

* 1 (един) брой колесен трактор с инвентар: земекопен свредел и дискова фреза.
* мотики

12. Не се допуска наемането на подизпълнители.

**VІІI. ДОКУМЕНТИ, КОИТО КАНДИДАТЪТ СЛЕДВА ДА ПРЕДСТАВИ ЗА УЧАСТИЕ В ОТКРИТИЯ КОНКУРС**

При изготвяне на офертата всеки кандидат следва да се придържа точно към обявените условия от възложителя. Офертата трябва да съдържа:

**1.** Заявление за участие в открития конкурс по образец - Приложение № 1.

Единен идентификационен код за лицата, регистрирани в Република България, или данни за търговската регистрация съгласно националното законодателство в случаите, когато участник/подизпълнителя в открития конкурс е чуждестранно лице.

**Номер на удостоверението за регистрация** на участника и подизпълнителите му, ако се предвиждат такива, в публичния регистър на ИАГ по чл. 241 от Закона за горите за съответната дейност и

**Номер на удостоверението на лесовъда при участника** и подизпълнителите му, ако се предвиждат такива, **за регистрация** в публичния регистър на ИАГ по чл. 235 от Закона за горите за дейността „планиране и организация на дейностите по залесяване“.

С подаването на заявлението участникът се съгласява с условията за провеждане на конкурса.

**2.** Административни сведения за участника - Приложение № 2.

**3.** Декларация за отсъствие на обстоятелства по чл. 18, ал. 1, т. 3, от НУРВИДГТ по образец - Приложение № 3.

Декларацията се подписва от всички управители или всички лица, които представляват участника и подизпълнителите му, ако се предвиждат такива, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран и се представя в оригинал.

**4.** Плик „Ценово предложение”, непрозрачен и запечатан, с написани наименование на участника и обекта, за който се подава оферта. В плика участникът трябва да постави **Ценово предложение - попълнено и подписано по образец - Приложение № 4**. Цената се посочва в български лева без ДДС.

**5.** Нотариално заверено пълномощно, когато документите в предложението са подписани от упълномощен представител. В пълномощното следва да е посочено, че упълномощеното лице има право да участва в конкурси и да прави обвързващи офертни предложения от името и за сметка на упълномощителя.

**Документите, с изключение на този по т. 5, се представят в оригинал.**

**IX. СРОК НА ВАЛИДНОСТ НА ОФЕРТАТА**

1. Офертите са валидни в **срок от 60 дни** от крайния срок за подаване на офертата. Оферта с по-кратък срок на валидност ще бъде отстранена от участие.

2. Възложителят може да поиска от класираните участници да удължат срока на валидност на офертите до момента на сключване на договора.

**X. ДЕПОЗИРАНЕ И РЕГИСТРАЦИЯ НА ОФЕРТИТЕ**

1. Документацията за участие в процедурата може да бъде изтеглена безплатно от интернет страницата на „Югозападно държавно предприятие“ ДП и от страницата на ТП „ДГС Струмяни“. Същата може да бъде предоставена на хартиен носител безплатно от Административната сграда на ТП „ДГС Струмяни“

2. **Място и срок за подаване на офертите**: в административната сграда на ТП “ДГС Струмяни”, находяща се на адрес: **с. Струмяни**, **пл. „7 - ми Април” № 3** до **16:00 часа на 21.02.2025 г**.

3. Оферта, изпратена по поща или куриер, **трябва да е постъпила** **реално** в деловодството в срока, определен за приемане на офертите, в противен случай тя не се разглежда и се връща незабавно на участника.

4. До 3 дни преди изтичането на срока за подаване на офертите заинтересованите лица могат да поискат писмено от възложителя разяснения по документацията за участие. В срок един ден от постъпване на искането възложителят публикува разяснението на интернет страницата си и тази на „ЮЗДП“ ДП, без да посочва лицето, направило искането.

5. Документите за участие в открития конкурс се представят в запечатан и с ненарушена цялост непрозрачен плик от участника или от упълномощен от него представител. Върху плика участникът посочва:

5.1. ТП “ДГС Струмяни”.

5.2. Вида на процедурата.

5.3. Номера на обекта.

5.4. Наименованието на участника.

5.5. Адрес за кореспонденция.

5.6. Телефон за контакти.

5.7. Лице за контакти.

5.8. По възможност имейл.

6. При приемане на офертите върху плика се отбелязват входящ номер, датата и часът на получаването.

7. Офертите се вписват в регистър по образец, по реда на тяхното постъпване, като на приносителя се издава документ, върху който се отбелязва датата и часът на подаване.

8. Участниците в конкурса нямат право да подават повече от една оферта за един обект.

9. Възложителят не приема за участие в процедурата и връща на участниците оферти, които са представени след изтичане на крайния срок за получаване или в незапечатан, прозрачен плик или плик с нарушена цялост. Такава оферта се връща на кандидата и тези обстоятелства се отбелязват в регистъра по т. 7.

**XІ. ПРОВЕЖДАНЕ НА КОНКУРСА**

1. Възложителят назначава комисия за провеждане на открития конкурс.

2. Комисията започва работа в обявения в заповедта за откриване на конкурса час, след получаване на списъка с участници и представените оферти.

3. При открития конкурс всеки участник има право да присъства лично или чрез упълномощен представител при работата на комисията след представяне на документ за самоличност и пълномощно от представлявания – когато е приложимо.

4. Комисията отваря офертите по реда на тяхното постъпване и проверява съдържанието на постъпилите оферти съгласно изискванията на чл. 18 от НУРВИДГТ. Комисията проверява информацията, посочена в заявленията на участниците, за която има служебен достъп. При отварянето на офертите се съобщават имената на участниците, пълнотата на офертата и други подробности, които комисията счита за целесъобразно.

5. ***Комисията отстранява от конкурса участник:***

5.1. който не е представил някой от изискуемите документи по раздел VІІІ;

5.2. за когото се установи невярно деклариране на обстоятелство по чл.18, ал.1, т.3 от НУРВИДГТ;

5.3. който е представил оферта, която е непълна или не отговаря на предварително обявените условия на възложителя.

5.4. който не е внесъл гаранция за участие (това обстоятелство се проверява служебно от продавача);

Причините за отстраняване и отстранените участници се посочват в протокола на комисията.

6. Не се отварят и не се разглеждат ценовите предложения на участници, които са отстранени от по-нататъшно участие.

7. Комисията отваря пликове "Ценово предложение" на всички допуснати участници и съобщава всички направени предложения. Предложения, подадени в плик "Ценово предложение", които надвишават предварително обявената от възложителя начална цена, не участват в класирането.

8. Участниците, направили ценови предложения с 20 или повече на сто по-благоприятни от средната стойност на направените предложения от всички участници, представят на комисията в срок два работни дни от получаването на искането за това подробна писмена обосновка за образуването й.

8.1. Комисията може да приеме писмената обосновка, когато са посочени обективни обстоятелства, свързани със:

1. оригинално решение за изпълнение на дейността;

2. предложеното техническо решение;

3. наличието на изключително благоприятни условия за участника;

4. икономичност при изпълнение на дейността.

8.2. Когато участникът не представи в срок писмената обосновка или комисията прецени, че посочените обстоятелства не са обективни, комисията го отстранява.

**9. Комисията оценява предложенията на участниците съгласно критерия „най-ниска цена” и определя класирания на първо и на второ място.**

**Когато двама или повече участници са предложили най-ниска цена, комисията определя класирания на първо и на второ място участник в открития конкурс за конкретния обект съобразно времето на подаване на офертата.**

10. Когато е подадена оферта само от един участник, комисията я разглежда и когато участникът отговаря на условията за допускане, включително предложението му е изготвено в съответствие с изискванията на възложителя, той се обявява за изпълнител.

11. Комисията има право по всяко време да проверява заявените данни или факти от участниците, както и да изисква в определен от нея срок допълнителни доказателства за обстоятелствата, изложени в офертата на участника.

12. Участниците, класирани на първо и на второ място, са длъжни от момента на попълването на декларацията по чл. 18, ал. 1, т. 3 от НУРВИДГТ до сключването на договора да уведомяват възложителя за всички настъпили промени в декларираните обстоятелства.

13. Комисията съставя протокол за разглеждането, оценяването и класирането на участниците, който се предава на възложителя за утвърждаване.

14. Действията на комисията до изготвянето на протокола са публични.

15. Процедурата завършва със заповед на възложителя за:

15.1. обявяване на класирането и определяне на изпълнител, или

15.2. прекратяване на процедурата.

**ХII. СКЛЮЧВАНЕ НА ДОГОВОР**

1. В тридневен срок от получаване на протокола на комисията органът, открил открития конкурс, го утвърждава, издава заповед, с която обявява класирането на участниците и определя изпълнител и я съобщава на заинтерсованите лица по реда на АПК. Заповедта се публикува на интернет страницата на “ЮЗДП” ДП, гр. Благоевград и на ТП “ДГС Струмяни”.

2. Възложителят сключва писмен договор с участника, определен за изпълнител, в 14-дневен срок от влизане в сила на заповедта за класиране и определяне на Изпълнител или в 14-дневен срок от съобщаването на заповедта за определяне на изпълнител, когато е допуснато предварително изпълнение.

3. В 5-дневен срок от влизането в сила на заповедта, а в случаите, когато в заповедта има разпореждане за предварителното изпълнение при условията и по реда на [Административнопроцесуалния кодекс](https://web.apis.bg/p.php?i=476739) (АПК) - от издаването й, **определеният за изпълнител участник следва да представи в ТП “ДГС Струмяни” документите по**[**чл. 35, ал. 5**](https://web.apis.bg/p.php?i=512668#p40473367) **от НУРВИДГТ, а именно**:

3.1. Всички необходими документи, доказващи обстоятелствата за техническа и кадрова обезпеченост, които е декларирал:

3.1.1. Справка за актуалното състояние на действащите трудови договори на участника от НАП (може да бъде и справка от електронният регистър на НАП, издадена чрез електронен подпис), със дата на издаване - не повече от **3 (три) месеца** преди крайният срок за подаване на офертите. В справката следва да са отразени трудови договори с лицензиран лесовъд и 5 броя работници за изпълнение на дейностите, съгласно горепосочените условия.

3.1.2. Документи на един работник на трудов договор при участника, доказващи правоспособност за управление на земеделска и горска техника.

3.1.3. Документи, удостоверяващи техническите възможности на участника изпълнение на дейностите: свидетелства за регистрация на земеделска и горска техника по реда на ЗРКЗГТ, талон за преминал технически преглед по реда на ЗРКЗГТ и ЗДвП, за горската и автомобилна техника, за която се изисква ежегодно преминаване на технически преглед. От представените документи трябва да може да бъде удостоверен собственика на техниката.

3.2. Номер на документ за внасяне на допълнителна парична сума - в случаите, когато гаранцията за изпълнение надвишава внесената гаранция за участие, или учредена в полза на възложителя ТП “ДГС Струмяни” банкова гаранция за изпълнение на договора в размер на **5 %** от стойността му, в зависимост от направения от участника избор за формата на гаранцията.

3.3. Свидетелство за съдимост на физическото лице или на лицата, които представляват съответния участник съгласно [Търговския закон](https://web.apis.bg/p.php?i=301352) или законодателството на държава - членка на Европейския съюз, или на друга държава - страна по [Споразумението за Европейското икономическо пространство](https://web.apis.bg/e.php?b=1&i=11426), където участникът е регистриран.

3.4. Документ, издаден от органите на НАП (може да бъде и справка от електронният регистър на НАП, издадена чрез електронен подпис), удостоверяващ че участникът няма парични задължения към държавата, установени с влязъл в сила акт на държавен компетентен орган, издадено **не повече от 3 (три) месеца**, преди датата на сключване на договора.

4. Горепосочените документи следва да са валидни към датата на подписване на договора. При представяне на заверено копие на изискуем документ, участникът представя и оригинала за сравнение. Банковата гаранция се представя единствено в оригинал. В 3-дневен срок от изтичане на срока по т. 2., изр. второ, комисия, определена от възложителя, проверява редовността и съответствието на представените документи за сключване на договор, за което се изготвя протокол. Протоколът се утвърждава от възложителя в 3-дневен срок и се публикува на интернет страницата му и на страницата на „ЮЗДП“ ДП.

5. Договор не се сключва с участник, който не представи някой от документите по т. 3 или представените документи не отговарят на условията за провеждане на конкурса.

6. Договор не се сключва с участник, който има парични задължения към държавата, установени с влязъл в сила акт на компетентен държавен орган.

7. **Договор не се сключва с участник, който има парични задължения към** „ЮЗДП” ДП. За целта ТП „ДГС Струмяни” служебно изисква информация от ЦУ на „ЮЗДП” ДП, преди подписване на договора.

8. При непредставяне на документите по т. 3. или недоказване с тях на декларираните обстоятелства или ако спечелилият участник откаже да подпише договор възложителят със заповед определя за изпълнител участника, класиран на второ място.

9. По отношение на новоопределения изпълнител се прилагат последователно разпоредбите на настоящия раздел. В случай, че той също откаже да подпише договор, възложителят, прекратява открития конкурс.

**ХIII. РАЗНОСКИ ПО УЧАСТИЕ В ПРОЦЕДУРАТА**

Всеки участник поема всички разноски по изготвяне на документите и представянето им, вкл. по огледа на обекта. ТП „ДГС Струмяни“ не заплаща тези разходи, независимо от изхода на процедурата.

Представените оферти и приложените документи към тях **не се връщат** на участниците.

**XIV. ДОПЪЛНИТЕЛНИ РАЗПОРЕДБИ**

За всички неуредени с настоящите условия изисквания за възлагане се прилагат разпоредбите на Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продуктин/НУРВИДГТ/ и Закона за горите.